ועדת הכלכלה, כנסת 25, פרוטוקול מספר 135, 2023-06-12 00:00

דוד ביטן: בוקר טוב, אני מתכבד לפתוח את הישיבה

דוד ביטן:  על סדר-היום: הצעת חוק הגנת הצרכן (תיקון מס' 65) (סימון תוצרת חקלאית שאינה ארוזה מראש), התשפ"ב–2022, של חברי הכנסת ינון אזולאי ורם בן ברק

דוד ביטן:      אנחנו בעד ההצעה הזאת וחסכתם לנו להגיש הצעת חוק

דוד ביטן:  בדיונים המקדמיים שעשינו בנושא המזון והחקלאות, הנושא הזה עלה

דוד ביטן:  אני, היועץ המשפטי, רוצה לנצל את העניין הזה כדי להכניס תיקון נוסף שקשור לסימון מחירים בסופרים

דוד ביטן:  זה אפשרי?     

איתי עצמון: נבדוק את זה

דוד ביטן: הרי כל היום מסמנים מחירים בסופר וזה מעלה סתם את מחיר הסחורות כשגם רשות להגנת הצרכן הגיעה למסקנה שאפשר לוותר על זה, עם תיקונים מסוימים

דוד ביטן:  זו סוגיה יותר משמעותית אבל נעשה תיקון לחוק שלך ונעשה הכול ביחד

דוד ביטן:  המציעים, בבקשה

ינון אזולאי: תודה רבה לך, אדוני היושב-ראש, רם, שביחד הגשנו את הצעת החוק הזו בקדנציה הקודמת

ינון אזולאי:  החוק היום אומר שלסמן על המוצרים את ארץ הייבוא, היבואן, אבל זה לא חל על המזון של החקלאים

ינון אזולאי:  מה שאנו מבקשים זה דבר פשוט – שיהיה סימון, שכשמגיע מוצר למדף, בחקלאות, פירות, ירקות, יהיה מצוין מה הארץ שממנה הגיע המוצר

ינון אזולאי:  בקורונה ראינו הרבה בעיות ולאו דווקא בקורונה

ינון אזולאי:  אני לא יודע כמה מפקח משרד הבריאות של טורקיה למשל, על ההשקיה של העגבניות או המלפפונים שמגיעים משם או כל דבר אחר

ינון אזולאי:  חוץ מזה שיש פה ערך נוסף, כשאדם מישראל ירצה דווקא לקנות את התוצרת שלו - אגב אני אישית כשהולך לחנות, אם אני רואה תוצאת חקלאית ישראלית, גם אם זה עולה יותר קצת יקר אני מעדיף לפרנס את החקלאי הישראלי מאשר את הטורקי או מכל מקום אחר

ינון אזולאי:  לא מדבר על טיב הפירות שהשתבחה בהם ארץ ישראל שאני חושב שזה הטיב מס' 1 ולצערי עדיין כשאנחנו מייצאים ואולי זה גם פנייה לחקלאים, אנחנו מייצאים את האקסטרות יותר לשם, משאירים פחות אצלנו

ינון אזולאי:  יש לנו במה להתגאות

ינון אזולאי:  או אני לא קונה במקומות הטובים

ינון אזולאי:  אני קונה בשוק

ינון אזולאי:  פעם הירקן אמר לי: תרים טלפון – אביא לך את זה עד הבית

ינון אזולאי:  אמרתי: זו ההזדמנות היחידה שלי פעם בשבוע שאני רואה את האנשים – אתה רוצה לקחת לי את זה? אז אני עושה קניות בשוק פעם בשבוע לפחות, אבל לפני שאנחנו דואגים לחקלאים בחו"ל אנו צריכים לדאוג לחקלאים שלנו

ינון אזולאי:  גם אם זה עולה לנו טיפה יותר יקר

ינון אזולאי:  אגב אני לא חושב שיש עלויות – אני מאמין שמשרד הכלכלה יתייחס לזה ויגיד שיש עלויות וצריך התארגנות

דוד ביטן: אין עלויות מיוחדות

ינון אזולאי: אין, ויצאנו עכשיו משנת השמיטה, הייתי מגיע לחנות והיה כתוב לי: זה אוצר בית דין, זה יבול חו"ל, אפילו בטוש

ינון אזולאי:  לא צריך יותר מזה

ינון אזולאי:  אם זה אחת הרשתות הגדולות, אולי רוצות לכבד עצמן, אז מוסיפים ביחד

ינון אזולאי:  גם ככה לוקחים לנו את פערי התיווך הגדולים שגם זה, אדוני היושב-ראש, צריך לטפל בפערי התיווך מהחקלאי עד הצרכן, מה שעובר בדרך זה עוד הצעת חוק שגם היא מונחת – יש לראות איך לקדמה

ינון אזולאי:  אני לא חושב שיש פה התארגנות גדולה

ינון אזולאי:  מי שרוצה לדעת איך מתארגנים ישאל את החקלאים, גם את הרשתות שכותבות בשמיטה, איך זה קורה וכמה זה עולה להם – אולי לורד או פס במדפסת, של הדיו, לא מעבר לכך

ינון אזולאי:  לכן ההצעה הזו פשוטה, קלילה

ינון אזולאי:  היינו מעבירים כבר היום אבל בגלל שיש הסכמות, ואני מבין את זה – גם אליי פנו

ינון אזולאי:  אני מקבל את זה

ינון אזולאי:  תודה רבה

דוד ביטן: בישיבה הבאה נסים את העניין הזה

דוד ביטן:  רוצים לעשות בדיקות השוואתיות

דוד ביטן:  שיעשו מה שהם רוצים

דוד ביטן:  בבקשה, רם בן ברק

רם בן ברק: תודה רבה, בוקר טוב

רם בן ברק:  תודה, אדוני היושב-ראש, על הדיון וקידום החוק

רם בן ברק:  אני חושב שהחוק הזה טריוויאלי, מתבקש

רם בן ברק:  אנחנו רק יכולים לשאול עצמנו למה זה לא קרה עד היום

רם בן ברק:  כל חולצה שמישהו מכם לובש כתוב איפה יוצרה

רם בן ברק:  כל מזון שאתם אוכלים שבא בתפזורת, אין לכם מושג מאיפה הוא מגיע

רם בן ברק:  כשאתה יודע מאיפה בא, אתה גם יודע מאיזו מדינה הוא בא ומה הפרוטוקולים באותה מדינה, במה הם משקיעים, ואם אתה מתעניין אתה יכול לאכול יותר בריא

רם בן ברק:  מעבר לזה שזה עזרה ליצרנים המקומיים

רם בן ברק:  לכן אין מנוס

רם בן ברק:  כל התירוצים של הרגולציה ושזה ייקר, שלא יבלבלו את המוח, במילים פשוטות

רם בן ברק:  זה מתבקש, על כל ארגז שמגיע לסופר צריך לומר מאיפה בא

רם בן ברק:  אגב שמעתי שרוצים לבטל רגולציה, שאנחנו נהיה אירופה

רם בן ברק:  בבקשה, בואו נהיה אירופה - ברפורמה בחקלאות ובסימון המוצרים

רם בן ברק:  באירופה אין דבר כזה שאתה מגיע לסופר ואתה לא רואה מאיפה מגיע המוצר

רם בן ברק:  אני יכול לשלוח לך תמונות מהסופרים באירופה

רם בן ברק:  אין דבר כזה

רם בן ברק:  אנחנו מאוד בעד אירופה, חליפה שלמה של עזרה לחקלאים, רפורמה אמיתית כולל סימון מוצרים אבל את סימון המוצרים נתחיל

רם בן ברק:      בנוסף, זה גם היה בהסכם שהיה עם האוצר – תקנו אותי אם אני טועה – סימון המוצרים היה חלק מההסכם

רם בן ברק:  אמנם לא מיושם ברובו אבל זה היה סעיף חד משמעי

דוד ביטן: ההסכם עוד לא נחתם

הגר יהב: זה גם חלק מהחלטת הממשלה של הרפורצה

רם בן ברק: אני חושב שזה מתבקש

רם בן ברק:  צריך לסכם את זה ולצאת לדרך ולא לתת לכל מיני אינטרסנטים למנוע את זה מהציבור

רם בן ברק:  תודה

דוד ביטן: תודה

דוד ביטן:  בבקשה

שלום דנינו: אני רוצה להוסיף משהו שדיברנו עליו – לא התמקדנו בו יותר מדי

שלום דנינו:  באותה הזדמנות שכותבים על המרום של העגבניות מאיפה זה הגיע יש לכתוב בקטן כמה זה עלה לסופר

שלום דנינו:  הבנו שלא מסובך לעשות זאת

שלום דנינו:  אם יהיה כתוב על תפוח עץ שעלה להם שני שקלים, לא יוכלו למכור את זה בעשרים ומשהו שקלים כפי שקורה היום

ינון אזולאי: זו הצעת חוק שגם מונחת שלי

ינון אזולאי:  לאט-לאט

דוד ביטן: עברה טרומית?     

ינון אזולאי: לא

שלום דנינו: אני חושב שאפשר לכרוך את שתי הנקודות האלה, שזה יוקר המחיה

דוד ביטן: היא לא מכניסה להוצאות את הסופר

דוד ביטן:  שם את המחירים

שלום דנינו: כמה זה עלה

שלום דנינו:  מחיר ישיר נטו

שלום דנינו:  אני חושב שהעניין הזה יביך אותם מאוד כשכתוב על עגבנייה: עלה לנו שני שקל מהחקלאי ואנחנו מוכרים אותה בעשרים שקל

רם בן ברק: תהיה להם חברה אחת שתקנה את זה במחיר הזול וחברה אחת ביוקר

ינון אזולאי: צריך לעשות, כמו שיש תא קולי שמתקשרים - שיהיה תא קולי כמה ירקנים מכרו את זה

ינון אזולאי:  כל אדם מישראל שירצה – יתקשר

ינון אזולאי:  זה לבד יעשה את העבודה

דוד ביטן: בבקשה

אלון שוסטר: אני מצטער על כך שהייתי ברשות המבצעת, לא הייתי יכול להיות חתום בכנסת הקודמת על דין הרציפות

אלון שוסטר:  אני שמח שהגיעו וקיימנו – מקווה קיימנו

דוד ביטן: אפשר לצרף אותך

אלון שוסטר: בשמחה

אלון שוסטר:  מצטער שלא הייתי שר החקלאות בכנסת הקודמת

אלון שוסטר:  מאוד מצטער

אלון שוסטר:  אני חושב שבאפס עלות, בכלום, אותו פתק של המחיר אפשר גם בדף A 3 לכתוב - באפס מחיר אנחנו גם מקבלים קצת שמחה וגאווה אם זה מוצר ישראלי, מקבלים מידע לצרכן שרוצה לדעת מאין זה מגיע

אלון שוסטר:  סופר לגיטימי

אלון שוסטר:  ועל הדרך מתחילים לבצע, לכל הרוחות והשדים, את מה שהוסכם לפני שנה בדיוק

אלון שוסטר:  האוצר מחזיק כפיקדון בלתי הגון את החקלאים כולם

אלון שוסטר:  מילא כשעוסקים בכסף, אבל כשמדובר בחקיקה ברגולציה? גם סוגית העובדים הזרים

אלון שוסטר:  מה זה המחטפים האלו, כמעט האלימות השלטונית הזו לא לבצע את הראוי לטובת החקלאות ולטובת הצרכנים, משום שלא הגיעו להסכמים בנושא מסוים? אני מציע לקדם כמה שיותר מהר, לעשות את זה פשוט, לחברי שלום, וכל הנושאים האחרים של איך לפקח – חייבים לעשות

דוד ביטן: נטפל בנושאים האחרים

דוד ביטן:  נתחיל עם משרד החקלאות, בבקשה

חגית איגרמן: אנו לא מתנגדים אבל יש לנו כמה הערות קטנות

חגית איגרמן:  ראשית, אנו מבקשים למחוק את הביצים מהנוסח

חגית איגרמן:  ביצים לפי החוק בישראל חייבות להימכר לצרכן ארוזות

חגית איגרמן:  אנו לא שרוצים שישתמע שאפשר למכור ביצים בתפזורת

חגית איגרמן:  לכן זה לא רלוונטי

שלום דנינו: אי אפשר לעשות בחוק – למעט ארוז ביצים?     

איתי עצמון: כל החוק חל על מזון שלא ארוז

חגית איגרמן: הן נמכרות ארוזות

חגית איגרמן:  אז אין צורך

חגית איגרמן:  גם מהותית אין צורך, וגם מעדיפים שזה לא יופיע פה

דוד ביטן: למרות שביצים חשוב לדעת מאיזו מדינה, כי יש מדינות שיש כל מיני מחלות

ינון אזולאי: זה מסומן בחוק?     

חגית איגרמן: בצו

ינון אזולאי: אם זה בצו, תכניסו את זה לחוק

ינון אזולאי:  כלומר אין לכם התנגדות – נסמן את זה בחוק

ינון אזולאי:  ארוז ומסומן, שיהיה בחוק

חגית איגרמן: זה מסומן

חגית איגרמן:  יש תקנות שמתייחסות למוצרים ארוזים, יש תקן

חגית איגרמן:  אנחנו מסמנים על האריזה וגם יש חותמת על הביצה

איתי עצמון: הצעת החוק חלה על תוצרת חקלאית שאינה ארוזה מראש ונמכרת בתפזורת

ינון אזולאי: גם זה לא ארוז מראש

ינון אזולאי:  זה לא יוצא מהתרנגולת ארוז

חגית איגרמן: זה חייב לעבור תחנת מיון ולהיארז

דוד ביטן: גם דבש

חגית איגרמן: דבש – יש פה משרד הבריאות, זה עניין שלהם

חגית איגרמן:  למיטב ידיעתי, לא נמכר לא ארוז

דוד ביטן: דבש גם לא בתפזורת

ינון אזולאי: דבש מגיע בצנצנת, גם אין לך האופציה

ינון אזולאי:  דבש אני מובן אבל ביצים – מה מפריע לכם?     

חגית איגרמן: מפריע לי שהחוק מחייב אריזה

חגית איגרמן:  מהלול זה חייב לעבור לתחנת מיון, שם זה עובר מיון ואריזה

חגית איגרמן:  זה חייב להימכר ארוז לצרכן

חגית איגרמן:  לכן זה מיותר פה כי זה לא בתפזורת

חגית איגרמן:  אני לא רוצה שישתמע בחוק

ינון אזולאי: שאלתי אותה אם בחוק הם חייבים לסמן על האריזה ביצים, אז היא אומרת שזה לא בחוק, זה בצו

ינון אזולאי:  צו זה חקיקת משנה

דוד ביטן: אבל אם יש כבר? בסדר

דוד ביטן:  צריך להוציא את הביצים ואת הדבש

חגית איגרמן: דבר שני, עניין של נוסח, לגבי בקר, צאן, עופות ודגים – צריך להיות רשום לפני כן: בשר, בקר צאן, עופות ודגים

חגית איגרמן:  אנחנו לא מדברים על בעלי חיים אלא על המזון

דוד ביטן: זה נכון

דוד ביטן:  נסמן את הפרה?     

חגית איגרמן: ועוד שני דברים לגבי בקר, עופות וצאן ודגים – ראשית, יש להגדיר מה זה ארץ הייצור

חגית איגרמן:  אני מניחה שזה ייצור המזון - מדובר על השחיטה אבל כדאי להבהיר את זה, כי בעל חיים יכול להיוולד במקום אחד, לגדול במקום אחר, להישחט במקום שלישי

חגית איגרמן:  שלא יהיה בלגאן

חגית איגרמן:  אני חושבת שנכון להגדיר: ארץ ייצור לעניין בעלי החיים זה מקום השחיטה

ינון אזולאי: אבל דג לא שוחטים

חגית איגרמן: מקום ההמתה

חגית איגרמן:  שחיטה לרבות המתה

דוד ביטן: היינו בסיור

דוד ביטן:  יש 800,000 ראשי בקר וצאן שמיובאים חיים

דוד ביטן:  מה קורה עם זה? זה לא צריך לסמן?     

חגית איגרמן: הם נשחטים בישראל

חגית איגרמן:  בסוף זה עניין מדיניות אבל יש להבהיר מה זה ארץ המקור – איפה שנולד

חגית איגרמן:  אני מתייחס לבעל החיים, למזון, איפה שנשחט, איפה שהפך למזון

חגית איגרמן:  בעיניי

חגית איגרמן:  זה עניין של מדיניות

רם בן ברק: אם נשחט  בחו"ל?     

דוד ביטן: אם שוחטים אותם באוסטרליה, ושוחטים אותם בישראל, מה הסימון שלהם?     

רם בן ברק: ישראל

רם בן ברק:  גם כולם עוברים פיטום

שני דור: רק לעניין דגים – חייבים ארץ מהמים שדגו אותם

ינון אזולאי: אגב אלה בייבוא, הם מגיעים מצוננים או קפואים

שני דור: אתה דג אותו בנורבגיה והייבוא בא מבלגיה

דוד ביטן: תעבירי לנו הערות בכתב

דוד ביטן:  דגים לפי המים הטריטוריאליים שדגו אותם

דוד ביטן:  תעשו את התיקון הזה, אין בעיה

חגית איגרמן: לעניין אופי הסימון, אדוני, החשש של שירותים וטרינריים, שיש פה סימונים שיגרמו לזיהום

חגית איגרמן:  אם עושים קיסם שנועצים בבשר, זה עלול לגרום לזיהום וצריך תקנות

ינון אזולאי: מי דיבר על הבשר? שמים את הבשר מאחורי הוויטרינה

ינון אזולאי:  אם אתם לא חוששים על הזיהום שמגיע מטורקיה בעגבניות, אין לכם מה לדאוג

חגית איגרמן: זה צריך להיות עם תקנות בהסכמת שר החקלאות

דוד ביטן: בלי תקנות

דוד ביטן:  זה חוק פשוט

דוד ביטן:  אין צורך בתקנות

ינון אזולאי: לא יודבק על המוצר – יודבק על המדף

ינון אזולאי:  מה הבעיה?     

איתי עצמון: אומר מה שנכתב בנוסח, שמדובר בסימון בצמוד לתוצרת החקלאית

איתי עצמון:  לא כתוב שזה על התוצרת

חגית איגרמן: באופן שלא מזהם

דוד ביטן: לא צריך תקנות

דוד ביטן:  כל דבר לוקח שנים

דוד ביטן:  בבקשה

מרינה אוסטפלד: שלום, אני ממשרד הבריאות, לשכה משפטית

דוד ביטן: פעם הבאה ששולחים לכם מכתב, תרשמו הערות

דוד ביטן:  אתם לא מתייחסים

ינון אזולאי: כי זה רק שנה נמצא, זה לא הרבה זמן

איתי עצמון: קיבלתם ב-6 ביוני מייל ממני שביקשתי – כדי לייעל את הדיון בוועדה אני מבקש לקבל בהקדם את התייחסותכם, בכלל זה שינויים בנוסח

איתי עצמון:  היחידים ששלחו זה משרד החקלאות

איתי עצמון:  למה לא יכולתם להעביר לנו? מיכל גולדברג ממשרד הבריאות מכותבת

איתי עצמון:  אני לא אחראי לחלוקת העבודה במשרד שלכם

מרינה אוסטפלד: אני מקבלת את דבריך

מרינה אוסטפלד:  רק הערה אחת ברשותכם למה שאמרה חגית, הפיקוח בנקודות קצה בשווקים הוא פיקוח של משרד הבריאות

דוד ביטן: תכתבו לנו

דוד ביטן:  אנחנו בעד

מרינה אוסטפלד: יש לנו הסדרה בחקיקה שלנו

דוד ביטן: תעבירו לנו

דוד ביטן:  לא נלאה את חברי הכנסת ואת הציבור

דוד ביטן:  משרד הכלכלה

דוד ביטן:  למה אתם נגד החוק הזה? לא מבין

ינון אזולאי: ראית – לא מתנגדים אבל העבירו לנו שורת תיקונים

דוד ביטן: לא נורא, מותר לתת תיקונים

דוד ביטן:  הח"כים מנסחים באופן כללי והמשרדים מדייקים בעניין הזה יותר עם היועץ המשפטי שלנו

אילנה מזרחי: רק סביב השולחן הזה עכשיו אגב התיקון המוצע לסימון תוצרת חקלאית עלה גם הנושא של ביטול מחירים בסופר וגם חובה לסמן קבלה למוצר לעוסק

דוד ביטן: ביקשתי מהיועץ המשפטי לבדוק את זה

אילנה מזרחי: בסדר, אני רק אומרת שהנושא של סימון מוצרים במחירים הוא מאוד רחב

אילנה מזרחי:  יש כוונה לעשות בדיקה רוחבית מעמיקה

דוד ביטן: עזבי אותנו

דוד ביטן:  אני יודע ששר הכלכלה אוהב בדיקות ומחקרים

דוד ביטן:  אנחנו נסיים את החוק הזה מקסימום שבועיים

ינון אזולאי: אגלה לך לגבי הבדיקה שאתם מתכוונים – אמרו לנו את זה כבר לפני שנה פלוס

ינון אזולאי:  אם עד עכשיו לא הצלחתם לבדוק, תבדקו כשהחוק הזה יעבור, ונביא לכם עוד חוק קטן ויעבור, ועוד חוק יעבור

דוד ביטן: מה יש לבדוק? אם בלונדון לא עושים את זה, אני לא יכול לעשות את זה? מה זה מעניין אותי? הבדיקה הזאת אין בה שום דבר אבל אני מכבד את השר

דוד ביטן:  רוצה בדיקה – שיעשה

דוד ביטן:  יש לכם שבועיים ימים כי עוד שבועיים אני מסיים את החוק

אילנה מזרחי: אנחנו מדברים על שני נושאים אחרים - אני מדברת על נושא בדיקה כללית ורוחבית של כל העניין של סימון מוצרים ומחירים

אילנה מזרחי:  הדבר הזה מתבצע במסגרת המאבק ביוקר המחיה – כמובן דבר שמאוד מעסיק את הממשלה

דוד ביטן: את הממשלה לא כל כך

דוד ביטן:  את הוועדה אולי

דוד ביטן:  את הממשלה לא ראיתי שזה מעסיק

דוד ביטן:  תמשיכו להביא לנו רפורמות שעוד עשר שנים אולי יבואו לידי ביטוי

אילנה מזרחי: והדבר השני זה שרוצים את הנושא הספציפי הזה לבדוק

אילנה מזרחי:  הייתה בדיקה אבל עכשיו רוצים לעשות בדיקה קצת יותר מעמיקה

ינון אזולאי: זה היה אצלכם מונח הרבה זמן

ינון אזולאי:  אני מלווה את החוק הזה שהגשתי אותו - פעם שעברה כמעט עבר

ינון אזולאי:  ברגע האחרון התקשר- - -     

דוד ביטן: אני אעשה לך את העבודה

דוד ביטן:  אנחנו לא רואים מצב של בדיקה

דוד ביטן:  כל משרד יכול לעשות מה הוא רוצה

דוד ביטן:  שעוד שבועיים ימים מסיימים את החוק

דוד ביטן:  הרשות להגנת הצרכן – כיוון שבוועדה אמרתם שאין לכם בעיה לבטל את סימון המחירים, ולאור הניסיון שהיה – לא יודע כמה שנים, תעבירו לנו נייר עמדה בעניין

אילנה מזרחי: אדוני, לא יודעת על מה אתה מדבר

אילנה מזרחי:  אנחנו אמרנו שאנחנו בעד לבטל סימון מחירים?     

דוד ביטן: כן

דוד ביטן:  היו פה נציגים שלכם ואמרו את זה

דוד ביטן:  אולי תשאלי אותם

אילנה מזרחי: לא

אילנה מזרחי:  דיברו – יש כל מיני רעיונות לעשות חלופות, צגים דיגיטליים

דוד ביטן: ברור שתהיה חלופה

דוד ביטן:  אף אחד לא אומר שלא יהיה סימון

דוד ביטן:  הכוונה סימון על כל מחיר

דוד ביטן:  זה יפחית את המחיר בסופרים

דוד ביטן:  תהיה חלופה טכנולוגית

דוד ביטן:  אין בעיה

דוד ביטן:  בכל מקרה, יש לכם שתי אופציות, כי אמרתם שאין לכם בעיה

דוד ביטן:  עכשיו אתם מתחילים לחזור בכם ולא מקובל עליי

דוד ביטן:  אם לא תגידו לנו כן, נעביר את החוק הזה בלי הסכמתכם

דוד ביטן:  עוד משרד? אז החקלאים, בבקשה

הגר יהב: שלום, אני מהתאחדות האיכרים בישראל

הגר יהב:  אנו רוצים לברך קודם כל על עמדת היושב-ראש, ותודה לחברי הכנסת המציעים

דוד ביטן: זה לא עמדה שלי – עמדה של כל חברי הכנסת

הגר יהב: וכל המצטרפים, שהצעת החוק הזו נבלמה ממש בדקה ה-90 לפני שהתפזרה הכנסת האחרונה רק מתוך רצון לחבר את זה לסל של דברים שהממשלה הייתה אמורה לעשות

הגר יהב:  בדקה ה-90 נכנס פה חבר כנסת שהגיש רוויזיה אחרי שזה כבר עבר ולכן אנחנו נמצאים פה שוב, וכל הטענות שעלו פה על ידי משרדי הממשלה נטענו בדיוק כפי שנטענות היום - אז, וכל הזמן שעבר הם לא מצאו את הזמן להביא את כל הבדיקות שלהם

הגר יהב:  כל הניסיונות הוולונטריים שניסו לייצר בשנים האחרונות בשביל להימנע מחקיקה לא צלחו ולא הביאו תוצאות בשטח, ולכן הגיע הזמן שתהיה פה שקיפות מלאה לצרכן שיראה מאיפה זה מגיע, וזה לא כזה מורכב

דוד ביטן: סך הכול לעשות שלט שכתוב: תוצרת טורקיה

דוד ביטן:  מה הבעיה?     

הגר יהב: כל יום מליפים את המחיר, ולכן כשמחליפים את המחיר על אותו פתק, או אם זה בהדפסה כפי שיש כאלה שבוחרים או אם זה בסימון, אין בעיה לעשות את זה

דוד ביטן: כל הרעיון הוא שקיפות לצרכן

ינון אזולאי: זה גם יעשה תחרות בסופו של דבר

ינון אזולאי:  יעזור ליוקר המחיה

הגר יהב: ואם יש פה כאלה שמבוהלים מהנתון המדהים שקיבלנו ממחקר שערכנו, שישראלים מעדיפים לקנות תוצרת הארץ גם אם זה לפעמים במחיר יותר גבוה אז שיתכבדו ויוסיפו על המדפים יותר תוצרת הארץ וכך יוכלו למכור יותר

דוד ביטן: זה אני לא יודע

דוד ביטן:  אם תפוח אדמה חסר – מה זה יעזור? שיידעו

דוד ביטן:  אני רוצה שקיפות

דוד ביטן:  אדם יידע ממי קנו את זה

שלום דנינו: בחוק יש עיצום, אם לא שמים או לחילופין מטעים?     

איתי עצמון: כרגע בחוק אין סנקציה מיוחדת

איתי עצמון:  יש סמכות לממונה להגנת הצרכן להטיל עיצומים כספיים

דוד ביטן: תפנה בחוק הזה לעניין הזה

דוד ביטן:  לא סתם באוויר

דוד ביטן:  תבדוק את זה

דוד ביטן:  צודק

דוד ביטן:  תציין את זה בחוק הזה, תפנה לחוק ההוא

שלום דנינו: אמרו לנו שלא באופן פורמלי למשל שמייבאים בשר מצונן או אחר ומוכרים אותו כמצונן בלי להדגיש ולצנן

שלום דנינו:  כלומר יש פה הטעיה לפעמים

דוד ביטן: צודק

דוד ביטן:  תכניס לגבי הבשר, בשר מצונן – שיכתבו שמצונן

דוד ביטן:  צודק שלום

דוד ביטן:  היום אתה נותן לנו הערות

דוד ביטן:  בבקשה, היועץ המשפטי

איתי עצמון: בדקנו את נושא העיצום הכספי

איתי עצמון:  בסעיף 22ג לחוק יש סמכות לממונה על הגנת הצרכן להטיל עיצום כספי בסכום 22,530 ₪, אם עוסק לא סימן על גבי הטובין או במצורף להם פרטים בהתאם להוראות לפי סעיף 17

איתי עצמון:  סעיף 17 זה הסעיף שאנו מתקנים, אז יש כרגע עיצום

שלום דנינו: ובמקרה של הטעיה? כי שמים את השלט תוצרת ישראל על עגבניות של טורקיה

שלום דנינו:  בא המבקר של הכלכלה, רואה שיש שלט - תוצרת ישראל, אבל אפשר להניח את השלט הזה על העגבניות של טורקיה

הילה דוידוביץ- בלומנטל: יש היום איסור הטעיה בחוק, בסעיף 2, שלצדו עיצום כספי ברמה גבוהה

איתי עצמון: סכום של כ-22,000

דוד ביטן: זהו? כלום

דוד ביטן:  שופרסל מרוויחים הון

איתי עצמון: יש לזכור שפה מדובר בגופים שהם לא גופים מפוקחים

איתי עצמון:  חוק הגנת הצרכן חל על כל העוסקים במשק למעט הגופים בתחום הפיננסי, אבל הוא חל באופן רוחבי על כל העוסקים במשק

דוד ביטן: אולי נגדיל את הקנסות בעניין הזה

דוד ביטן:  תרשום את זה

שלום דנינו: מבחינת הפיקוח, כי החוק מדבר רק על לשלט, אבל לא באמת לוודא שמה שנכון שונה

אילנה מזרחי: אולי נאמר מילה על זה שהרשות להגנת הצרכן מבצעת אכיפה ומטילה עיצומים כספיים, ויש כמה מדרגים, והעיצום שהיא מדברת עליו הוא במדרג גבוה בחוק

אילנה מזרחי:  יש עיצום לעוסק שהוא לא תאגיד, שהוא כ-22,000 שקלים, ויש עיצום לעוסק שהוא כן תאגיד שהוא כ-45,000 ₪

אילנה מזרחי:  לבד מזה, העוסקים צריכים לדעת ויודעים בפועל שהם חשופים גם לתובענות ייצוגיות

אילנה מזרחי:  זה גם מיישר לפעולה בהתאם להוראות החוק

איתי עצמון: על הסימון יש עיצומים נמוכים

אילנה מזרחי: דיברתי על הטעיה

דוד ביטן: אם זה מטורקיה ורושמים מישראל, זו עבירה חמורה

איתי עצמון: יש שני מדרגים

שלום דנינו: אסור שזה יתגלגל לרמת העובדים כאילו העבירו את השלט מהמדף הזה, כאילו בקלות כזאת

דוד ביטן: בסדר

דוד ביטן:  נבחן את זה

דוד ביטן:  אולי צריך להוסיף קנסות קצת, להגדיל

דוד ביטן:  למה אתם נגד להגדיל, משרד המשפטים?     

הילה דוידוביץ- בלומנטל: עיצומים כספיים צריכים להיות מאוזנים

דוד ביטן: עד שאתם נותנים עיצום כספי, הבן אדם מת בדרך

דוד ביטן:  אתם גם ככה לא נותנים עיצומים כספיים

הילה דוידוביץ- בלומנטל: אנחנו רגולטורים אבל הרשות - מבין המאסדרים שמטילים מטילים עיצומים כספיים

איתי עצמון: אכיפה גם אמורה לאזן בין הרתעה לבין הצורך שלא לחסל את עסקיו של אותו עוסק שמטילים עליו

אליהו ברוכי: זה בדיחה, סופר שלא יציג בכלל – על כל עגבנייה לבד, מלפפון לבד זאת הפרה?     

אילנה מזרחי: שאלה מצוינת

אילנה מזרחי:  ארגיע אותך

אילנה מזרחי:  ברור שכשהרשות מטילה עיצום והיא נכנסת לסופר בהליכי אכיפה שהיא מבצעת, והסופר לא סימן מחירים על אף מוצר, זה לא כמו שאם היה חסר מחיר על מוצר מסוים

אליהו ברוכי: מצוין

אליהו ברוכי:  כלומר אם נכנסת לסופר ולא סימן מחיר על שום מוצר, העיצום המרבי שתוכלו לתת לו זה מה שכתוב בחוק

אילנה מזרחי: לא

אילנה מזרחי:  העיצום הזה הוא על כל הפרה

אילנה מזרחי:  אם ביצע הפרות רבות – יקבל

דוד ביטן: יש להבין

אילנה מזרחי: יש נוסחאות

אליהו ברוכי: אבל זה לא ייחשב הפרה אחרת, ברור

דוד ביטן: זה הפרה אחת – לא משנה מה הם אומרים - כי אתה פה מסמן את כל המתקן

דוד ביטן:  לא כל עגבנייה

דוד ביטן:  לכן אתה מסמן בפירות והירקות שזה תוצרת טורקיה

דוד ביטן:  אם טעית וסימנת תוצרת ישראל, זה עדיין – אתה לא יכול לומר על כל פתוח אדמה או כל עגבנייה

דוד ביטן:  זה הפרה אחת שקשורה למתקן

דוד ביטן:  אבל מדיניות האכיפה – לא רוצה להיכנס אליה

דוד ביטן:  זה לא התפקיד שלנו

דוד ביטן:  רק אם צריך להגדיל את הקנסות - תחשבו על זה

דוד ביטן:  22,000 זה כלום

אליהו ברוכי: אכיפה על מחירים נעשתה בשנים האחרונות? כמה בעלי עסקים קיבלו דוחות?     

אילנה מזרחי: אני לא יודעת לומר בשלוף עכשיו, אבל אם תרצו, כל נתון שתרצו נשלח

שלום דנינו: לי יצא לפגוש אותם בפועל כמה פעמים באקראי, תוך כדי עבודה, בבאר שבע

שלום דנינו:  ראיתי את ההתמודדות הקשה, הכעס

שלום דנינו:  באתי לקנות ירקות ופירות, וראיתי פקחים ואת העימות הקשה

דוד ביטן: תודה

דוד ביטן:  איגוד לשכות המסחר, בבקשה

דוד ביטן:  אתה מייצג את רשתות השיווק?     

נמרוד הגלילי: כן, אני מייצג את רשתות המזון באיגוד לשכות המסחר

נמרוד הגלילי:  קודם כל, הרשתות הן לא נגד החקלאים והם שותפים מלאים למכירת התוצרת המקומית

נמרוד הגלילי:  95% מהתוצרת שנמכרת היום ברשתות הם תוצרת מקומית

שלום דנינו: אתם שותפים ברווח

שלום דנינו:  בטח אכפת לכם

נמרוד הגלילי: אני לא נכנס כרגע למרווחים כי הייתה ועדה שבדקה את זה ומצאה שהבעיה היא לא בפער בין הרשתות אבל זה לא הדיון

נמרוד הגלילי:  החשש בהצעה הזאת שלנו, שזה יטיל נטל רגולטורי נוסף

נמרוד הגלילי:  הוועדה, חבר הכנסת ביטן, בראשותך מנסה כל הזמן לראות- - -     

דוד ביטן: לא בנושא הזה

דוד ביטן:  גם אין פה מי יודע מה

דוד ביטן:  אתה גם ככה מסמן את המחיר אז צודקת נציגת החקלאים

דוד ביטן:  סמן מאיזו ארץ זה בא

דוד ביטן:  אין פה משהו – גם ככה העובד עושה את העבודה

נמרוד הגלילי: אני רק אומר שזה לא רק השלט

נמרוד הגלילי:  זה עלויות תפעוליות ולוגיסטיות

נמרוד הגלילי:  זה לא רק לשים את השלט ולרשום

נמרוד הגלילי:       החשש שלנו מטעויות סימון, שיחשפו את המרכולים לעיצומים כספיים ותביעות ייצוגיות, והטעויות האלה הן לא רק טעויות אלא גם מערבוב שנעשה על ידי הצרכנים שלקחו ממקום אחד והחזירו למקום אחר אחרי שראו תוצרת אחרת

נמרוד הגלילי:  זה חשש שקיים אצלנו

נמרוד הגלילי:       המדינה פועלת ברפורמה בחקלאות להפחתת מכסים, אז מצד אחד רוצים להפחית מכסים כדי להביא עוד תוצרת מיובאת כדי להפחית את יוקר המחיה ומצד שני רוצים לסמן את התוצרת המקומית

נמרוד הגלילי:  איני יודע כמה זה מסתדר

שלום דנינו: למה אתה חושב שזה לא מסתדר?     

נמרוד הגלילי: זה בסדר להעדיף תוצרת מקומית – גם אני לפעמים מעדיף את התוצרת המקומית, לתמוך בחקלאי המקומי, אבל בסופו של דבר אם לא ייקחו את התוצרת הזאת, יכול להיות שהמחירים יעלו

נמרוד הגלילי:       חלק מהמוצרים מסומנים עם מדבקות

נמרוד הגלילי:  נשאלת השאלה, האם גם מוצרים שמסומנים עם מדבקות, צריך שיהיה שלט הסימון?     נקודה אחרונה, אני בטוח שהגופים שאני מייצג, הרשתות והמרכולים, יסמנו את זה

נמרוד הגלילי:  אני מקווה כי הרשתות לא מוכרות 100% מהתוצרת

נמרוד הגלילי:  יש גם תוצרת שנמכרת בשווקים ובמינימרקטים

נמרוד הגלילי:  האם גם הם יסמנו?     

דוד ביטן: זה גם מפריע לי

דוד ביטן:  מה קורה עם ירקנים פשוטים שיש להם חנות ירקות ופירות? הם גם מחויבים

דוד ביטן:  איך אתם אוכפים את זה? זה לא סופר, שמחויב בצורה יותר רצינית

דוד ביטן:  באים לחנות ירקות, או בשוק, מה קורה שם? הם יודעים מאיזו מדינה הם קנו?     

שלום דנינו: הם יודעים וזה כתוב להם בחשבונית

אלי שריר: יש לו ספק מעליו שהירקן קונה ממנו את התוצרת

איתי עצמון: אני מזכיר שבדיונים שהתקיימו בכנסת הקודמת בהצעת החוק, עלתה גם הצעה לתת לשר הכלכלה סמכות להחריג בתקנות באישור ועדה סוגי עוסקים כדי לתת מענה למצבים שבהם אין הצדקה או השר חושב שאין הצדקה להטיל את החובה כפי שמוצע כאן על עוסקים, למשל בהיקף פעילות קטן

איתי עצמון:  אם איני טועה, זו הדוגמה שניתנה בדיונים שהתקיימו בכנסת הקודמת

ציפי פרידקין: שלום, אני ממשרד החקלאות

ציפי פרידקין:  דווקא העוסקים הקטנים, ירקניות ושווקים פתוחים שם קל הרבה יותר בנושא ה- - - מאחר שיחידת מחירי הקרטון שבו נסחרה התוצרת, שעל פי רוב מסומן כמו שצריך מהמגדל

דוד ביטן: קיבלנו

נמרוד הגלילי: עוד משהו קטן

דוד ביטן: חוץ מאשר לומר: אני מתנגד לא אמרת דבר

נמרוד הגלילי: אנחנו מבינים שזה הולך וזה בסדר

נמרוד הגלילי:  אני מברך אותך על לאחד את זה עם שינוי שיטת סימון המחירים

דוד ביטן: זה טוב לכם

נמרוד הגלילי: נכון

נמרוד הגלילי:  השאלה לגב התוצרת

נמרוד הגלילי:  כרגע מדובר על תוצרת חקלאית

נמרוד הגלילי:  אני חושב שצריך לומר תוצרת חקלאית טרייה כי יש תוצרת כמו פירות יבשים

דוד ביטן: זה תוצרת תעשייתית

דוד ביטן:  זה כמו שתגיד לי על אפונה בקופסאות

נמרוד הגלילי: אבל זה נמכר בתפזורת

אלי שריר: מוצר יבש לא צריך לדעת מאיפה הגיע?     

נמרוד הגלילי: כל דבר כזה זה עלויות, זה עוד נטל

אלי שריר: - - - של מוצרי מזון במקורם זה דבר חשוב לצרכן, חשוב לבריאות הצרכן, חשוב להחלטות הערכיות שהוא עושה

דוד ביטן: תמרים, אנחנו צריכים לדעת

דוד ביטן:  אפילו שזה לא בא ישר מהעץ

דוד ביטן:  אבל אנשים צריכים לדעת

דוד ביטן:  אני לא מחריג כלום עשיו

נמרוד הגלילי: ואם כן, איפה שנקטף? איפה שעובד? זה יכול להיקטף במדינה מסוימת ולהיות מעובד במדינה- - -     

דוד ביטן: נחשוב על זה

דוד ביטן:  לגבי פירות יבשים אני מציע שמשרד החקלאות והכלכלה יביאו לנו הצעה בעניין

שני דור: פירות יבשים זה מזון ולא נכנס תחת תוצרת חקלאית טרייה ועומד בתקן 1145 של מכירה בתפזורת

איתי עצמון: בהצעת החוק לא כתוב: תוצרת חקלאית טרייה

שני דור: צריך להוסיף את המילה טרייה כי תוצרת מעובדת- - -     

איתי עצמון: השאלה מה זה מעובדת

איתי עצמון:  למשל תמרים, זה תוצרת מעובדת או טרייה?     

שני דור: מעובדת כי עבר לפי הגדרה- - -     

דוד ביטן: אני רוצה לדעת אם זה בארץ או ממקום אחר

שני דור: יש לזה סימון תחת 1145

דוד ביטן: איפה מסמנים את זה? אולי אצלך? איפה יש סימון? הנושא הזה של פירות יבשים וכו' אני מציע שהמשרדים ידברו עם היועץ המשפטי

דוד ביטן:  תראו איך אנחנו סוגרים את העניין

דוד ביטן:  יש משהו בטענה, צריך לבדוק אותה

דוד ביטן:  בבקשה

גילי עוז: שלום, אני עו"ד גילי עוז, יועץ משפטי של ארגון מגדלי הדגים

גילי עוז:  אני רוצה להתייחס להערות של נציג לשכת המסחר

גילי עוז:  אנו שומעים לאורך כל השנים אותן הערות

גילי עוז:  יש סכנה שמביעים פה לגבי תביעות בגין טעויות בסימון? היא קיימת בלי שום קשר לסימון ארץ המקור

גילי עוז:  היא קיימת כל יום, כל היום

גילי עוז:  אחר כך יש לנו עוד סכנה שמצביעים עליה – לגבי - - - לבין ערבוב תוצרת

גילי עוז:  אני מזכיר לחברי שהחובה שאנו מבקשים להחיל בחוק היא לא למנוע לא ערבוב אלא לבצע סימון

גילי עוז:      לפתוח סוגריים – החוק זה בא בעקבות הודעות של המדינה

גילי עוז:  משרד החקלאות אומר: התוצרת החקלאות - ויושב פה חבר הכנסת הנכבד אלון שוסטר

גילי עוז:  הוא היה שר חקלאות

גילי עוז:  משרד החקלאות ב-2020 אם איני טועה, אמר לעם ישראל בטלוויזיה: התוצרת החקלאית הישראלית יותר בריאה מכל תוצרת שמיובאת לכאן

גילי עוז:  אחר כך מנסה לעשות קמפיין משרד החקלאות לאותו סימון

גילי עוז:  הרשתות מצטרפות לקמפיין, עושות שבוע קמפיין ועוזבות את זה, כלומר וולונטרי זה לא יכול להיות

גילי עוז:  אחר כך מבקשים מאתנו לבוא עם מדריך ציפורים לסופר שנוכל לזהות מאיפה מגיעה התוצרת – אנחנו אוטוטו שם

גילי עוז:      כבוד היושב-ראש, יש לזכור – התיקון הנוכחי הוא כל כך מינורי שיש בהקשר הזה להזכיר את תיקון מס' 11 לחוק הגנת הצרכן שעסק בהצגת המחירים

גילי עוז:  זה היה התיקון הגדול בחוק הגנת הצרכן

גילי עוז:  אנחנו בסך הכול מוסיפם פה את הצ'ופצ'יק של הקומקום לאירוע

גילי עוז:      לסיום, לפי סעיף 9א לחצו הפיקוח על מצרכים ושירותים, התוצרת שמגיעה לרשתות השיווק מגיעה בארגזים או במכלים, ומסומנים עם ארץ המקור ולכן לא תהיה לרשתות השיווק שום בעיה לדעת מאיפה הגיע ואיך לסמן

גילי עוז:  אין פה שום עומס רגולטורי

גילי עוז:  לכן צריך לאשר את החוק הזה ויפה שעה אחת קודם כי ביטלנו מכסים מצד אחד ועכשיו אנחנו צריכים לתת לחקלאים כי כולם מסכימים שהחוק הזה הוא חוק צרכני מסוים

גילי עוז:  אז בוא נדבר על החקלאות הישראלית

גילי עוז:  עכשיו צריך לתת לחקלאים הישראליים את הבמה שלהם בסופרים, בשווקים

דוד ביטן: מה עם מוצרי חלב, משרד החקלאות? נאמר, מוצר שמיובא

שני דור: אל"ף, זה כבר היום קיים

שני דור:  מיוצרים מיובאים לרוב נמכרים ארוזים מראש

שני דור:  מה שלא נמכר ארוז  מראש ונפרס לעיני הלקוח - שמים את השם של המוצר וארץ המקור

דוד ביטן: במוצרי חלב הכול סגור

שלום דנינו: גבינות במעדניה שחותכים פרוסות, מה זה נחשב?     

שני דור: זה נחשב מוצר וצריך להיות

שני דור:  הוא מסומן

שני דור:  לכן כאן לא התנגדנו שייכנס

דוד ביטן: אולי צריך לפרט את זה

דוד ביטן:  מוצרי חלב באופן כללי, לא מפריע לך?     

שני דור: מוצרי חלב בתפזורת

שני דור:  לזה הכוונה

דוד ביטן: תוסיף את המילה: בתפזורת

שני דור: כל החוק מדבר על תפזורת

איתי עצמון: השאלה שלנו היא לגבי מוצרי חלב, כי תוצרת חקלאית מוגדרת כאן כתוצרת חקלאית שאינה ארוזה מראש ונמכרת בתפזורת

איתי עצמון:  אני מניח שאותן גבינות שמגיעות ארוזות מראש, זו אריזה שהקמעונאי מקבל, וממנה פורס לצרכן הסופי

איתי עצמון:  השאלה אם אנו צריכים לחדד משהו בנוסח כדי שיהיה שילוט לצרכן למשל ליד אותו גוש גבינה שארץ הייצור היא צרפת, למשל

שלום דנינו: כי היום זה לא מסומן

שלום דנינו:  רק להדגיש

שלום דנינו:  זה וולונטרי

שני דור: חלק כן וחלק לא

שני דור:  חוץ ממשרד הבריאות גם הרשות להגנת הצרכן שכבר תבקר בסופר ותוכל לאכוף גם את הנושא הזה, שאם זה לא יהיה מסומן

איתי עצמון: תתייחסו לשאלה לגבי תוצרת שאינה ארוזה מראש ונמכרת בתפזורת – ארוזה מראש עבור מי?     

אילנה מזרחי: מזון ארוז מראש, יכול להיות מזון שנארז לפני המכירה הקמעונאית ולא בזמן הקנייה ואז זה נותן הגדרה

דוד ביטן: תעבירו לנו תיקונים שנוכל להתייחס

דוד ביטן:  בבקשה

ששון גואטה: שני נושאים שחשוב לי לדבר לפני שאני הולך: קודם כל, החוק הזה, כל הכבוד על מה שאתם עושים

ששון גואטה:  אחרי כל מה שחקלאות ישראל עברה בשנים האחרונות, כל המכות שעברה, חוסר יחס, זה שניסו לקבור אותה, כל הכבוד על היוזמה, על החוק, על הוועדה שבאה לנסות להרים את החקלאי

ששון גואטה:      הנושא השני, לא הכי קשור אבל בגלל שאתה ואני היינו בוועדה – באתי ליידע אותך שנערי האוצר החמודים החברים שלנו בקשר לתמיכה הישירה של ה-700 מיליון שאמרו: איך אנחנו עוזרים להם?     

דוד ביטן: נסגור את הבעיה

ששון גואטה: בינתיים הם עוד לא נתנו שקל, הם מקשים, והחקלאים כבר מתמוטטים

ששון גואטה:  כמו שהשום הלך – התפוח הולך

קריאה: התמוטטו

ששון גואטה: שתדע

ששון גואטה:  הם אותו יום באו מולך, אמרו: הנה, אנחנו עוזרים, 700 מיליון, כמה כסף

ששון גואטה:  שקל הם לא שחררו

ששון גואטה:  רק עושים בעיות

ששון גואטה:  תודה

דוד ביטן: לא נחתם ההסכם אבל ייחתם

דוד ביטן:  התפקיד שלהם זה לעשות בעיות

דוד ביטן:  חלק מהגנטיקה של משרד האוצר

דוד ביטן:  אם הם נותנים מהר – מרגישים לא טוב, הולכים אחר כך לרופא

ששון גואטה: אז בוא נזמין אותם לוועדה

ששון גואטה:  היה נחמד איתם פעם שעברה

דוד ביטן: יכול להיות

דוד ביטן:  אבו וילן, בבקשה

אבשלום וילן: תודה, אדוני היושב-ראש

אבשלום וילן:  אני חושב שהחוק הזה מאוד חשוב לחקלאות הישראלית

אבשלום וילן:  שנים אנחנו מנסים לקדמו ללא הצלחה, ואני שמח שהוועדה הזאת תפסה את השור בקרניו ומקדמת את זה

אבשלום וילן:  בכל העולם מי שמסתובב ונכנס לסופרים, בדרך כלל כתוב לך – מאיזה ארץ מגיע

אבשלום וילן:  אני לא מבין איזה סוג מקצועי התגלה פה, רק בישראל

אבשלום וילן:  בחו"ל כתוב בחלק מאוד גדול מהרשתות, גם בארצות הברית

דוד ביטן: אז אולי תצרפו את המחקר הזה למשרד הכלכלה

אבשלום וילן: לכן אף אחד לא גילה את אמריקה פה

אבשלום וילן:  זה דבר שעושים אותו ברוב מדינות העולם

אבשלום וילן:       נקודה שנייה, היו כמה בדיקות, עשו ערוצי טלוויזיה ואחרים, והסתבר שהפרשי מחירים עד 20% הצרכן הישראלי יעדיף לתמוך בתוצרת הישראלית

אבשלום וילן:  כשזה מגיע ל-20% נכנסים שיקולים מסחריים, כלומר החוק הזה על פניו בלי שאתה עושה כלום יעזור למכור יותר תוצרת ישראלית

אבשלום וילן:  עכשיו אנחנו בגל של פטריוטיות – מדליית ארד בצעירים בכדורגל, אז אולי פה תעלה אותנו למדליית כסף ונעשה משהו מבורך

דוד ביטן: בבקשה

צבי אלון: שלום, אני ממועצת הצמחים

צבי אלון:  אני רוצה לשבח בשם החקלאים גם מה שדיברו פה חברי הכנסת והנחישות שלהם להעביר דבר חשוב מאוד ובעיקר לך שאמרת – את הדברים האלה צריך לסיים, שבועיים

צבי אלון:  אתה גמיש עם העיכובים של משרד הכלכלה בנושא הזה

צבי אלון:      רציתי לשים את האצבע על הפיל שבחדר – הרבה מהייבוא של התוצרת החקלאית נעשית על ידי הרשתות עצמן, ואין לי שום ויכוח איתן אבל זה צריך להיות מצפן לכם להבין שיש פה רגישות, יש פה ניגוד אינטרסים

צבי אלון:  שמענו את לשכת המסחר

צבי אלון:  יש דברים שהוא צודק שיש לשם אליהם לב אבל כולנו נמצאים במצב שהרפורמה שהחלה לפני שנה וחצי, שנתיים הולכת להגדיל מאד את הייבוא בדרכים כאלה או אחרת, התגברו על כל מיני מכשולים שעדיין ישנם

צבי אלון:  לכן החקלאות הישראלית תעמוד בפני מצב שהיקפי הייבוא שיהיו מחר, מחרתיים לא יהיו דומים בכלל למה שהיה עד כה

צבי אלון:  לכן כל הנקודה הזו, ואבו הזכיר וכל אחד מדבר על זה שיש גם פטריוטיות עדיין במדינת ישראל

צבי אלון:  בעולם זה דבר מוכר

צבי אלון:  אדם משלם בשוויץ ובגרמניה ובאוסטריה מחיר במודע כי זה תוצרת של החקלאים שלו, מהאזור שלו, מהמדינה שלו

צבי אלון:  זה תחושה שקיימת גם בארץ

צבי אלון:  הנושא הזה שהאנשים שמוכרים לצרכן הם גם היבואנים מחייב אותנו ואותך לגמור את זה כפי שאמרת בשבועיים הקרובים

צבי אלון:  תודה

דוד ביטן: בבקשה

רני בר-נס: שלום, אני מגדל פירות ויושב-ראש ענף הפירות

רני בר-נס:  בקצרה, אנו תומכים ובעד הדבר הזה

מאיר פרוש: גם תומכים

ירון לוינסון: עו"ד ירון לוינסון, רשות ההסתדרות לצרכנות

ירון לוינסון:  אני רוצה לדבר מהזווית הצרכנית

ירון לוינסון:  ברור שאנחנו קודם כל תומכים בחוק

ירון לוינסון:  לצרכן הכי חשוב שתהיה לו יכולת בחירה

ירון לוינסון:  אין לי ספק שהוא יעשה את ההחלטה המושכלת, מה הוא רוצה ומה לא

ירון לוינסון:  הרשתות טוענות שיש להם בעיה רגולטורית

ירון לוינסון:  זה שטויות

ירון לוינסון:  יש ירקות ששמים ראי, יש כאלה ששמים ספריי על הבוקר שייראו יפה

ירון לוינסון:  הם יודעים איך לשווק את הירקות

ירון לוינסון:  אבל הדבר הבסיסי מאיפה זה בא - הם חייבים לתת, שתהיה לצרכן יכולת בחירה

ירון לוינסון:  הוא יעשה את השיקול שלו, ושהרשתות ידאגו לזה

ירון לוינסון:  לגבי ההצעה לשלב גם את סימון המוצרים, לדעתי זה טעות

ירון לוינסון:  יש להריץ את החוק הזה בנפרד, שירוץ מהר

דוד ביטן: ירוץ מהר בכל מקרה

דוד ביטן:  אם לא נכניס, נסיים את זה תוך שבועיים

דוד ביטן:  אם נכניס, ואני רוצה להכניס את זה, כי כך לא צריך שוב להגיש הצעת החוק ולעבור את כל העניין הזה, זה ייקח חודש, לא יותר

ירון לוינסון: לגבי סימון מחירים, זה לא הנושא אבל דווקא הדבר שקיים היום, שהמדבקות זה הדבר הכי טוב שיש לצרכן- - -     

דוד ביטן: אנחנו דואגים לא רק לחקלאים אלא גם מתעסקים ביוקר המחיה

דוד ביטן:  ברור שסימון המחירים הזה יפחית את המחירים בסופרים כי זה גם נותן להם עבודה וכוח אדם מאוד גדול, ואין צורך בזה

דוד ביטן:  מספיק לסמן את זה בצורה מסוימת

ירון לוינסון: אין לי ספק ששינוי השיטה יעלה את יוקר המחיר – לא יוריד, כי יצטרכו פיקוח על העניין האלקטרוני

ירון לוינסון:  הפסקות חשמל

ירון לוינסון:  כבר היום הם לא מפקחים

דוד ביטן: אני לא נכנס בשיטה החדשה אבל אני חושב שאתה מגזים

דוד ביטן:  עזוב

ירון לוינסון: יכול להיות אבל המדבקות זה הדבר הכי פשוט והכי יעיל שיש

ירון לוינסון:  שיקיימו את זה – גם לא לא מקיימים את זה הרשתות

דוד ביטן: לא נכון

דוד ביטן:  מקיימים

ירון לוינסון: אין סימון מחירים בארץ

דוד ביטן: תודה

דוד ביטן:       היועץ המשפטי, אני מציע שתשב עם משרדי הממשלה ותראה איך אתה עושה תיקונים לפי ההערות שהעירו פה

איתי עצמון: אני שב ומבקש לקבל מכם מסודרת, כתובה כפי שביקשתי, כך אנו יכולים לייעל את הדיון ולהביא נוסח מתוקן שישמש מצע לדיון בישיבה הבאה כדי אפשר יהיה לקדם את הצעת החוק

איתי עצמון:  כאמור ההערות היחידות שקיבלנו כתובות כרגע הן רק ממשרד החקלאות

דוד ביטן: שנית, תבדוק את העניין של סימון המחירים

דוד ביטן:  אם אפשר לסיים את זה – סיים

דוד ביטן:  אם לא, נעביר את החוק הזה  כפי שהוא

איתי עצמון: לגבי הנושא של סימון מחירים באופן כללי, היא סוגיה הרבה יותר מורכבת

איתי עצמון:  זה נושא שמוגן בחוק הגנת הצרכן - - - יותר מעשרים שנה, ונותן כן הגנה מוגברת לצרכן, ולכן יש לשקול בכובד ראש איך לתקן בדיוק את הנושא הזה

איתי עצמון:  חלופות אפקטיביות כמובן

דוד ביטן: תבדוק את זה

דוד ביטן:  בינתיים הרשות להגנת הצרכן במספר ישיבות אמרו שאין מניעה מבחינתם

דוד ביטן:  נבהלתם מעצמכם? ברור שזה יוריד את המחירים ב-2%, 3% בערך

דוד ביטן:  חבל

דוד ביטן:  למה לא? הכול טוב ויפה אבל גם המחיר חשוב

דוד ביטן:  אין בעיה

דוד ביטן:  תשב איתם

דוד ביטן:  אם זה לא מסתדר מאיזו סיבה, אקדם את החוק הזה כפי שהוא ואם לא, נקדם את שניהם ביחד

דוד ביטן:       אני מציע למשרד הכלכלה – לא יודע איזה מחקר השוואתי פה צריך לעשות

דוד ביטן:  תעשו את זה מהר מבחינתי

אילנה מזרחי: הבדיקה הרוחבית שדיברנו עליה קודם נעשית לגבי בכלל סימון המוצרים והמחירים

איתי עצמון: אבל גם לגבי הצעת החוק הזו לא קיבלנו מכם התייחסות

אילנה מזרחי: כי העמדה היא שצריך להשלים את הבדיקה הרוחבית

דוד ביטן: אין עמדה כזאת

דוד ביטן:  תעשו מה שאתם רוצים

דוד ביטן:  אין מה עכשיו להמתין לאיזה בדיקה רוחבית על מיליון דברים

דוד ביטן:  זה לא ילך

דוד ביטן:  יש לכם מחקר השוואתי – תעשו על המיקוד הזה

גילי עוז: הערה אחרונה ליועץ המשפטי - תיקון מס' 11 מ-2002, שהיה התיקון הגדול, נתנו לו להיכנס לתוקף 90 יום

גילי עוז:  התיקון פה שהוא זניח וקטן, הוא על פני חצי שנה

גילי עוז:  אם אפשר לשקול בחיוב לצמצם את זה ל-90 יום, שהחקלאים יוכלו להתחיל לנשום

דוד ביטן: חודש ימים

דוד ביטן:  לא שמתי לב לזה

גילי עוז: אפילו יותר טוב

נמרוד הגלילי: גם השינוי הקטן הזה דורש התארגנות

דוד ביטן: שום התארגנות

דוד ביטן:  רק שם שלט

דוד ביטן:  אתה שם שלט

דוד ביטן:  לא יהיה חצי שנה

דוד ביטן:  חודש ימים עד חודשיים זה מספיק זמן

דוד ביטן:  אל תבלבלו לנו את המוח

דוד ביטן:  מספיק כבר עם הרשתות וכל הדברים האלה

דוד ביטן:      תודה רבה, הישיבה נעולה